કઠુઆ ગેંગરેપ અને હત્યા મામલે સોશિયલ મીડિયા પર ગુસ્સો જાહેર કરીને એક યુઝરના નિશાને આવેલી બોલિવૂડ એક્ટ્રેસ સ્વરા ભાસ્કરે તેનો સણસણતો જવાબ આપ્યો છે. યુઝરે સ્વરા ભાસ્કરની મેકઅપવાળી તસવીર પર સવાલ ઉઠાવ્યાં હતાં. આ તસવીરમાં સ્વરા ભાસ્કર એક કાગળ લઈ ઉભેલી જોવા મળે છે. જેમાં ઘટના પર પોતાના વિચાર લખેલાં છે. નોંધનીય છે કે સ્વરા તાજેતરમાં જ ‘અનારકલી ઓફ આરા’ અને ‘વીરે કી વેડિંગ’માં જોવા મળી હતી.